Buddy Buddy

Buddy Buddy (euskaraz Motel Motel), 1981eko Billy Wilder austriar-estatubatuarrak zuzendutako komedia film bat da. L'emmerdeur (1973) filmaren berregokitzapena da, eta hura era berean Francis Veber frantziar idazlearen Le contrat (1971) antzezlanean oinarritua dago. Jack Lemmon, Walter Matthau, Paula Prentiss, Klaus Kinski, Dana Elcar, Miles Chapin, Ed Begley Jr. eta Michael Ensign aktoreek antzeztu zuten. Lalo Schifrinek soinu banda konposatu zuen.

Billy Wilderrek zuzendutako azken filma izan zen.

 Argumentua 

Trabucco (Walter Matthau) hiltzaile profesionala uharte paradisiako batera erretiratzear da, baina aurrez bere azken lana burutu beharko du: federalen kasu bateko hiru lekukoak hiltzea. Horretarako Kaliforniako Riverside udalerrian estrategikoki kokatutako Ramona Hotelean ostatu hartuko du, baina Victor Clooneyk (Jack Lemmon) hotel berdinean ostatu hartzean gauzak nahastu egingo dira, bere emazteak sexologo batengatik utzi berri duen lurjotako gizaseme atsekabetua. Baina Trabucco bere egitasmoa burutzear den unean, Victorrek bere logelan buruaz beste egiten saiatu eta dena galbidean jarriko du.

 Aktoreak 
 Jack Lemmon: Victor Clooney
 Walter Matthau: Trabucco
 Paula Prentiss: Celia Clooney
 Klaus Kinski: Hugo Zuckerbrot doktorea
 Dana Elcar: Hubris kapitaina
 Miles Chapin: Eddie, hoteleko mandataria
 Michael Ensign: Hotel jabea
 Joan Shawlee: Hoteleko harreragilea
 Ben Lessy: Barney Pritzig
 Fil Formicola: Rudy "Disco" Gambola
 C.J. Hunt: Kowalski
 Bette Raya: Mexikar neskamea
 Ronnie Sperling: Hippie senarra
 Suzie Galler: Emakume haurduna
 John Schubeck: Albiste berriemailea
 Ed Begley Jr.: 1. tenientea
 Frank Farmer: 2. tenientea
 Tom Kindle: 1. trafiko polizia
 Biff Manard: 2. trafiko polizia
 Myrna Dell: Kafetegiko kutxazaina

 Kanpo loturak 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Umorezko filmak
Kategoria:Lalo Schifrinen soinu bandadun filmak
Kategoria:Hoteletan girotutako filmak
Kategoria:Berregokitzapen filmak
Kategoria:Kalifornian girotutako filmak
Kategoria:1980ko hamarkadan girotutako filmak
Kategoria:Antzezlanetan oinarritutako filmak